
Parlamentul  României

Camera  Deputaţilor
Comisia pentru sănătate  şi familie
                   Nr. 28 /199 /  24 iunie  2010                                   

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege privind aprobarea Ordonanţei de urgenţă a Guvernului nr.88/2009 pentru modificarea şi completarea Legii nr.95/2006 privind reforma în domeniul sănătăţii (Plx 510/2009), adoptat de către Senat în şedinţa din 19 octombrie 2009 în calitate de primă Cameră sesizată şi trimis Comisiei pentru examinare, în fond, cu adresa nr.PL-x 510 din 26 octombrie 2009, Camera Deputaţilor fiind Cameră Decizională.

La întocmirea raportului, Comisia a avut în vedere avizul Consiliului Legislativ nr.745/30.06.2009, avizul  Comisiei juridice, de disciplină şi imunităţi nr.Pl-x 510/3.11.2009, avizul Comisiei pentru învăţământ, ştiinţă, tineret şi sport nr.29/330/29.10.2009, precum şi punctul de vedere al Ministerului Sănătăţii nr.38485/22.06.2010.

În raport de obiectul şi conţinutul său, proiectul de lege face parte din categoria legilor organice. 
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                                                                             Nr. 28/199/ 24 iunie  2010

R A P O R T 

asupra proiectului de Lege privind aprobarea Ordonanţei de urgenţă a Guvernului nr.88/2009 pentru modificarea şi completarea Legii nr.95/2006 privind reforma în domeniul sănătăţii (Plx 510/2009)

1. Vă înaintăm raportul asupra proiectului de Lege privind aprobarea Ordonanţei de urgenţă a Guvernului nr.88/2009 pentru modificarea şi completarea Legii nr.95/2006 privind reforma în domeniul sănătăţii (Plx 510/2009), adoptat de către Senat în şedinţa din 19 octombrie 2009 în calitate de primă Cameră sesizată şi trimis Comisiei pentru examinare, în fond, cu adresa nr.PL-x 510 din 26 octombrie 2009, Camera Deputaţilor fiind Cameră Decizională.

Proiectul de lege are ca obiect de reglementare modificarea şi completarea Legii nr.95/2006 privind reforma în domeniul sănătăţii, cu modificările şi completările ulterioare, în sensul instituirii cadrului legislativ privind standardizarea procedurilor terapeutice, ceea ce va determina o mai eficientă utilizare a fondurilor publice, introducerea unor specialităţi adecvate patologiei actuale în medicina dentară şi formarea medicilor specialişti în domeniul medicinei dentare.

La întocmirea raportului, Comisia pentru sănătate şi familie a avut în vedere:

· avizul Consiliului Legislativ nr. 745/30.06.2009;

·  avizul  Comisiei juridice, de disciplină şi imunităţi nr.PL-x 510/3.11.2009;

·  avizul Comisiei  pentru învăţământ, ştiinţă, tineret şi sport nr.29/330/29.10.2009;

·  punctul de vedere al Ministerului Sănătăţii nr. 38485/22.06.2010.

2. În raport de obiectul şi conţinutul reglementării, proiectul de lege face parte din categoria legilor organice.
3. La dezbaterea proiectului de lege  din data de 23 iunie 2010 a participat, în calitate de invitat, domnul Cristian Anton Irimie, secretar de stat în cadrul Ministerului Sănătăţii.

4. La lucrările comisiei au fost prezenţi 18 deputaţi, din totalul de 18 membri ai comisiei.
                    Raportul comisiei  a fost adoptat cu  unanimitate de voturi, din voturile celor prezenţi.

5. Proiectul de lege a fost adoptat de Senat în şedinţa din 19 octombrie 2009.
       6. Potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Având în vedere cele prezentate mai sus, Comisia pentru sănătate şi familie propune Plenului Camerei Deputaţilor adoptarea proiectului de Lege privind aprobarea Ordonanţei Guvernului nr.88/2009 pentru modificarea şi completarea Legii nr.95/2006 privind reforma în domeniul sănătăţii, cu amendamentele prezentate în anexă.

I. AMENDAMENTE ADMISE

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	 1.
	___
	Titlul Legii

Lege privind aprobarea Ordonanţei de urgenţă a Guvernului nr.88/2009 pentru modificarea şi completarea Legii nr.95/2006 privind reforma în domeniul sănătăţii


	Nemodificat.
	Pentru respectarea normelor de tehnică legislativă.

	2.
	___
	Articol unic – Se aprobă Ordonanţa de urgenţă a Guvernului nr. 88 din 30 iunie 2009 pentru modificarea şi completarea Legii nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 452 din 1 iulie 2009.
	Articol unic - Se aprobă Ordonanţa de urgenţă a Guvernului nr. 88 din 30 iunie 2009 pentru modificarea şi completarea Legii nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 452 din 1 iulie 2009, cu următoarele modificări şi completări:

	Pentru respectarea normelor de tehnică legislativă.

	3.
	Titlul ordonanţei
Ordonanţă de Urgenţă pentru modificarea şi completarea Legii nr. 95/2006 privind reforma în domeniul sănătăţii


	Nemodificat.
	Nemodificat.
	

	4.
	Art.I.- Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică şi se completează după cum urmează:
	Nemodificat.
	Nemodificat.
	

	5.
	1. La articolul 16 alineatul (1), după litera f) se introduce o nouă literă, litera g), cu următorul cuprins:

    "g) aprobă, prin ordin al ministrului, ghidurile şi protocoalele de practică medicală elaborate de comisiile de specialitate ale Ministerului Sănătăţii."


	Nemodificat.
	Nemodificat.
	

	6.
	___
„d) medic de medicină generală – titularul diplomei de medic, obţinută anterior promoţiei 2005, care nu a urmat pregătirea într-o specialitate şi care a dobândit drept de liberă practică în baza prevederilor anterioare prezentei legi;”
(text OUG nr.93/2008)
	___
	La articolul I, după punctul 1 se introduc trei noi puncte, punctele 11, 12 şi 13 cu următorul cuprins:

„ 1¹. La articolul 60, litera d) se modifică  şi va avea următorul cuprins:

“d) medic de medicină generală - absolvent al facultăţii de medicină sau pediatrie din România, promoţie anterioară anului 2005 care nu a dobândit calificarea de medic specialist dar a întrunit condiţiile de exercitare a profesiei în baza prevederilor anterioare prezentei legi. 

De aceste prevederi beneficiază  şi titularii diplomei de medic obţinută anterior anului 2005 în străinătate şi echivalată în România, care nu au dobândit calificarea de medic specialist, dar  au întrunit condiţiile de exercitare a profesiei în baza prevederilor anterioare prezentei legi;”
Autor: Ministerul Sănătăţii şi Comisia pentru sănătate şi familie
	Modificarea creează posibilitatea ca:

- absolvenţii facultăţilor/secţiilor de pediatrie să beneficieze de aceleaşi drepturi ca şi absolvenţii facultăţilor de medicină;

- absolvenţii care după efectuarea stagiaturii din motive obiective nu au finalizat formele de obţinere a dreptului de liberă practică să beneficieze de aceleaşi drepturi ca şi cei care au încheiat aceste formalităţi;

- absolvenţii facultăţilor de medicină din străinătate stabiliţi pe teritoriul României, în cazul cărora  s-a aplicat recunoaşterea profesională, să beneficieze de aceleaşi drepturi ca şi promoţiile corespondente de absolvenţi ai facultăţilor de medicină şi pediatrie din România.



	
	“(2) Contractarea şi decontarea serviciilor de medicină de familie de către casele de asigurări de sănătate judeţene şi a municipiului Bucureşti, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, precum şi Casa Asigurărilor de Sănătate a Ministerului Transporturilor şi Turismului până la reorganizarea acesteia, se face pentru medicii prevăzuţi la art.60 lit.d) aflaţi la data de 1 ianuarie 2007 în relaţie contractuală cu acestea, precum şi pentru medicii specialişti de medicină de familie. De aceste prevederi beneficiază şi medicii specialişti de medicină de familie, precum şi titularii certificatului de drept câştigat de medic generalist, eliberat de un stat membru, în cazul cărora s-au aplicat prevederile art.388-390 sau care se află în situaţia prevăzută la art.397.”
(text OUG nr.93/2008)

„a) medic de medicină generală pentru absolvenţii facultăţilor de medicină licenţiaţi anterior promoţiei 2005 şi care au dobândit drept de liberă practică în baza normelor precedente prezentei legi;”

(Text Legea nr.95/2006 privind reforma în domeniul sănătăţii)


	___

	 12.  La articolul 69, alineatul (2) se modifică şi va avea următorul cuprins :

“(2) Contractarea şi decontarea serviciilor de medicină de familie de către casele de asigurări de sănătate judeţene şi a municipiului Bucureşti, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, precum şi Casa Asigurărilor de Sănătate a Ministerului Transporturilor, Construcţiilor şi Turismului, se face pentru următoarele categorii de medici:

a) medicii prevăzuţi la art.60  lit.d) ;

b) medicii cetăţeni ai unui stat membru al Uniunii Europene, ai unui alt stat  aparţinând Spaţiului Economic European sau ai Confederaţiei Elveţiene, în înţelesul art.370 lit. b) şi art.371 alin.(1), formaţi în profesie în unul dintre aceste state, care la data de 1 ianuarie 2007 erau stabiliţi pe teritoriul României şi care, în urma recunoaşterii calificării profesionale beneficiau, la această dată, de dreptul de exercitare în cadrul sistemului naţional al asigurărilor de sănătate a activităţilor din domeniul specialităţii medicină de familie, fără titlul de medic specialist medicină de familie; 

 c) medicii confirmaţi specialişti în una dintre specialităţile medicină generală adulţi, medicină generală copii, medicină generală, medicină generală/ medicină de familie,  medicină de familie;

d) medicii titulari ai certificatului care atestă formarea specifică a medicului generalist, dobândită în unul dintre statele prevăzute la  lit. b), precum şi medicii titulari ai certificatului de drept câştigat de medic generalist, eliberat de unul dintre aceste  state, în cazul cărora s-au aplicat procedurile prevăzute la art. 388 – 390,  art. 396 şi art.397.”

Autor: Ministerul Sănătăţii şi Comisia pentru sănătate şi familie
13 La articolul 380, litera a) a alineatului (1) se modifică şi va avea următorul cuprins:
“a) medic de medicină generală pentru medicii care întrunesc condiţiile prevăzute la art.60  lit.d) ;
Autor:Ministerul Sănătăţii şi Comisia pentru sănătate şi familie

	La art.30 alin (1), Directiva nr.2005/36/CE a Parlamentului European şi a Consiliului din 7 sept.2005  privind recunoaşterea mutuală a calificărilor profesionale, preia dispoziţiile art.36(2) din DC.nr.93/16/CE şi prevede: Drepturi dobândite specifice medicilor generalişti

„Art.30(1):Fiecare stat membru stabileşte drepturile dobândite. Cu toate acestea, trebuie să aibă în vedere că dreptul de a exercita activităţile de medic generalist în cadrul regimului său naţional de securitate socială fără titlul de calificare prevăzut în anexa V punctul 5.1.4 constituie un drept dobândit pentru toţi medicii care beneficiază de acest drept la data de referinţă menţionată la punctul respectiv în temeiul dispoziţiilor aplicabile profesiei de medic care permit accesul la activităţile profesionale de medic cu formare de bază şi care sunt stabiliţi la data respectivă pe teritoriul său, beneficiind de dispoziţiile articolului 21 sau ale articolului 23.”

        Aceste prevederi au fost transpuse ca atare în Titlul III din Legea nr.95/2006 privind reforma în domeniul sănătăţii , cu modificările şi completările ulterioare, acordând drept câştigat numai medicilor de medicină generală , promoţii anterioare anului 2005, care la data de 1.01.2007 erau stabiliţi pe teritoriul României şi care la această dată exercitau profesia în relaţie contractuală cu casele de asigurări de sănătate din România.

Curtea Europeana de Justiţie, prin Hotărârea din 16.10.1997, în cazurile conexate C-69/96-C-79/96 (R. Italiană), stabileşte că interpretarea articolului de directivă trebuie să se facă  în sensul acordării dreptului de exercitare a activităţilor de medic generalist în cadrul sistemului naţional de securitate socială al statului membru respectiv, medicilor care în virtutea prevederilor comunitare precedente s-au stabilit pe teritoriul acestuia anterior datei de referinţă , chiar dacă aceştia nu au formarea specifică a generalistului prevăzută de directivă şi chiar dacă aceştia nu au stabilit relaţie contractuală cu sistemul naţional de securitate socială  al statului membru în cauză. În afara respectării acestei condiţii minime, statele membre au dreptul să extindă drepturile câştigate şi la alte situaţii . 

Până la intrarea în vigoare a Legii nr.95/2006 privind reforma în domeniul sănătăţii, cu modificările şi completările ulterioare, exercitarea activităţilor de medicină generală în cadrul sistemului naţional al asigurărilor de sănătate nu era condiţionată de formarea specifică, prin învăţământ postuniversitar cu durată de 3 ani a medicului în domeniu. Această situaţie reprezintă un drept câştigat pentru toţi absolvenţii facultăţilor de medicină şi pediatrie din România, promoţii anterioare anului 2005.
Prevederile art.69 alin(2) din Legea nr.95/2006 privind reforma în domeniul sănătăţii  exclud de la exercitarea activităţilor profesionale  în relaţii contractuale cu una dintre casele de asigurări de sănătate din România următoarele categorii de medici care au beneficiat de acest drept: 

- absolvenţii facultăţilor de medicină şi pediatrie din România , promoţii anterioare anului 2005, care la data de 1.01.2007  nu exercitau activităţile profesionale în cadrul sistemului naţional de asigurări de sănătate  ;

- medicii confirmaţi specialişti în specialităţile existente în nomenclatoarele anterioare alinierii legislaţiei la normele comunitare, precum medicină generală adulţi, medicină generală copii, a căror formare în specialitate nu întruneşte condiţiile de directivă.;

În situaţie similară se află şi medicii care după dobândirea cetăţeniei române şi-au  echivalat studiile universitare de medic efectuate în străinătate anterior anului 2005, nu sunt posesori ai titlului de medic specialist dar care au întrunit condiţiile de exercitare a profesiei prevăzute de normele în vigoare  anterior Legii nr.95/2006.  

Art. 34 din Constituţia României, republicată, garantează dreptul la ocrotirea sănătăţii. Statul organizează asistenţa medicală şi  sistemul de asigurări sociale pentru boală, accidente, maternitate şi recuperare, controlul exercitării profesiilor medicale şi a activităţilor paramedicale, şi adoptă măsuri de protecţie a sănătăţii fizice şi mentale a persoanei, potrivit legii.

 În raport cu dispoziţiile hotărârii Curţii Europene de Justiţie menţionate , dreptul câştigat de către medicii generalişti formulat în titlul III din Legea nr.95/2006 se dovedeşte restrictiv privând o serie de medici de dreptul câştigat în baza normelor comunitare sau naţionale anterioare, de a contracta servicii medicale şi implicit de a-şi exercita profesia, întrucât nu include:

· în mod expres categoria de medici de medicină generală, cetăţeni ai celorlalte state membre, la care fac referire normele comunitare; 

· medicii de medicină generală formaţi în România sau în străinătate care au beneficiat de drept de exercitare a profesiei  sub incidenţa normelor anterioare, 

· medicii titulari ai titlului de medic specialist medicină generală adulţi şi ai titlului de medic specialist medicină generală copii, specialităţi prevăzute în nomenclatoarele precedente alinierii legislaţiei naţionale la normele comunitare şi care nu corespund cerinţelor de formare prevăzute de  directivă.

În condiţiile în care preponderent în mediul rural se constată un număr insuficient de medici care furnizează servicii medicale din domeniul medicinei generale/medicinei de familie, aceste aspecte  constituie situaţii a căror reglementare nu poate fi amânată.
În consecinţă, măsurile dispuse prin prezentul proiect de act normativ trebuie aplicate imediat, deoarece prin neadoptarea unui cadru juridic pentru includerea tuturor acestor categorii de medici în rândul celor care pot exercita activităţile profesionale în relaţii contractuale cu casele de asigurări de sănătate, medicii sunt privaţi de dreptul câştigat de a contracta servicii medicale şi, implicit, de dreptul de a-şi exercita profesia. În acelaşi timp adoptarea acestor măsuri conduce la transpunerea fidelă a dispoziţiilor comunitare.
Reformulare pentru concordanţă cu propunerea de modificare a art.60.



	7.
	2. La articolul 406 alineatul (1), litera g) se modifică şi va avea următorul cuprins:

    "g) acordă aviz consultativ ghidurilor şi protocoalelor de practică medicală elaborate de comisiile de specialitate ale Ministerului Sănătăţii;".
	Nemodificat.
	Nemodificat.
	

	8.
	3. La articolul 431, litera h) se modifică şi va avea următorul cuprins:

    "h) acordă aviz consultativ ghidurilor şi protocoalelor de practică medicală elaborate de comisiile de specialitate ale Ministerului Sănătăţii;".


	Nemodificat.
	Nemodificat.
	

	9.
	4. La articolul 470 alineatul (2), litera b) se modifică şi va avea următorul cuprins:

    "b) certificatul de dentist specialist eliberat de Ministerul Sănătăţii în una dintre specialităţile medico-dentare prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală;".
	Nemodificat.
	Nemodificat.
	

	10.


	5. La articolul 477, alineatul (1) se modifică şi va avea următorul cuprins:

    "Art. 477. -  (1) Profesia de medic dentist se exercită în România cu titlul profesional corespunzător calificării profesionale însuşite, după cum urmează:

    a) medic dentist;

    b) dentist specialist în una dintre specialităţile medico-dentare prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală."

	Nemodificat.

	Nemodificat.

	

	11.
	6. La articolul 502 alineatul (1), litera g) se modifică şi va avea următorul cuprins:

    "g) acordă aviz consultativ ghidurilor şi protocoalelor de practică medicală elaborate de comisiile de specialitate ale Ministerului Sănătăţii;".


	Nemodificat.
	Nemodificat.


	

	12.
	7. La articolul 655, alineatul (2) se abrogă.

	Nemodificat.
	Nemodificat.
	

	13.
	Art. II.- Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, dându-se textelor o nouă numerotare.


	Nemodificat.
	Nemodificat
	


În cursul dezbaterilor nu au fost înregistrate amendamente respinse.

PREŞEDINTE,

RODICA NASSAR
Întocmit, 

Şef birou Gheorghe Marinescu

Consilier Livia Spînu

Consultant Cristina Bologan

